अपने शिक्षकों को खुश करना एक अच्छा इंसान होना सबसे ज़्यादा सीखना
यदि आप अपने शिक्षक को खुश करना चाहते हैं, तो शिष्टता के साथ ही उस की शुरुआत करें। विशेष रूप से जब अन्य छात्र अशिष्ट हों, तो आप उन सब से अलग दिखेंगे और बहुत ही जल्दी अपने शिक्षकों की नज़र में आएँगे। आप कुछ इस तरह की चीज़ें कर सकते हैं:  विध्वंशक ना बनें। जब आप के शिक्षक कक्षा में मौजूद हों और कुछ बोल रहे हों, तो अन्य लोगों को नोट्स देकर, उन के साथ बातें कर के या फिर मज़ाक कर के उन्हें परेशान ना करें। हर चीज़ समय पर (या उस से पहले) करें और उनकी एक भी क्लास ना छोड़ें। उन से बात करते वक़्त सभ्य रहें। उन्हें "मेडम (mam) या सर (sir)" कह कर पुकारें और हर बात में कृपया और धन्यवाद जैसे शब्दों का प्रयोग करें। इस तरह के शब्दों का प्रयोग करते वक़्त गंभीरता दिखाएँ नहीं तो उन को ऐसा लगेगा कि आप उन का मज़ाक बना रहे हैं। जब छात्र अपने शिक्षक से प्रश्‍न करते हैं, तो उन्हें अच्छा लगता है। इस के पीछे के कुछ कारण भी हैं। सब से पहले, इस से उन्हें यह महसूस होगा कि आप उन की बातों पर ध्यान दे रहे हैं। दूसरी ओर, इस से उन्हें ऐसा लगेगा, कि आप को उन की बातों में दिलचस्पी है और आप मज़े से उस विषय के बारे में सुन रहे हैं। हर किसी स्मार्ट होना और मददगार होना अच्छा लगता है। जब आप के पास कोई सवाल हो, तो उन से सवाल करें और देखें कैसे आप के शिक्षक आप को पसंद करने लगते हैं।  उदाहरण के लिए, यदि आप के शिक्षक केमिस्ट्री के एवोगेड्रो (Avogadro's) नंबर की बात कर रहे हैं, तो उन से पूछें कि इन संख्याओं को किस तरह से याद कर सकते हैं। उन से कुछ बेमतलब के सवाल ना करें। यदि आप के पास पूछने लायक कोई भी सवाल ना हो, तो ज़रूरी नहीं है कि आप कुछ भी फालतू के प्रश्‍न करने लगें। आख़िर में आप अपने शिक्षक को परेशान कर देंगे और उन्हें लगने लगेगा कि आप ये सब सिर्फ़ उन का ध्यान आकर्षित करने के लिए कर रहे हैं। आप को ऐसा लग सकता है, कि आप के शिक्षक से मदद माँगने पर वे गुस्सा हो जाएँगे, और इस तरह से आप बेवकूफ़ साबित होंगे। ऐसा बिल्कुल भी नहीं है, आप यदि बेवकूफ़ ना लगने के डर से सवाल पूछना ही छोड़ देंगे तो आप कभी भी आगे नहीं बढ़ पाएँगे। मदद के लिए पूछकर, आप अपने शिक्षक की नज़रों में स्मार्ट लगने लगेंगे और इस से उन्हें खुशी ही महसूस होगी। जब आप सवाल करेंगे, तो आप के शिक्षक को यह बात समझ आएगी कि आप अच्छी तरह से मेहनत करेंगे और उन की पढ़ाई हुई बातों पर और भी ध्यान देने लगेंगे। यदि आप आगे आकर उन से मदद माँगेंगे, तो इस से उन्हें गर्व ही महसूस होगा।  उदाहरण के लिए, यदि कुछ ही हफ्तों में आप की गणित की परीक्षा आने वाली है, और आप को किसी सवाल को हल करने में समस्या हो रही है, तो अपने शिक्षक के पास में जाकर उसे हल करने में मदद माँगें। और जब तक आप को अच्छे से समझ ना आ जाए, तब तक उन से पूछते रहें। कुछ इस तरह से बोलें, कि " सर, मुझे यह सवाल हल करने में परेशानी हो रही है। क्या आप मुझे लंच में मिल कर इसे अलग तरीके से हल करना सिखा सकते हैं?" एक ऐसे छात्र बनें जो हर समय सिर्फ़ किसी ना किसी उलझन में ही ना बने रहे, बल्कि कभी-कभी दूसरों की मदद भी करने को तैयार रहे। इस का तात्पर्य एक ऐसा छात्र बनने से है जो किसी सवाल को हल करने में अन्य छात्रों की मदद कर सके। उदाहरण के लिए:   हर समय (असभ्य हुए बिना) कक्षा के नियमों का पालन करने की याद दिलाएँ। यदि झगड़ा चल रहा हो, तो जल्दी से किसी शिक्षक को लेकर आएँ या फिर झगड़ा बंद कराएँ, या फिर परिस्थिति के अनुसार जो सही समझ आए वही करें। अपने शिक्षक के पेपर्स, कुछ सामान ले जाकर या फिर किसी छात्र के सवाल में उन की मदद कर के या आप को जो भी उचित लगे, कर के उन की मदद करें। किसी समस्या का समाधान निकालने के लिए अपने सहपाठियों की मदद करें। अपना होमवर्क समय पर करें। परीक्षा के कुछ हफ्ते पहले कुछ गाइड ले कर आएँ, और किसी से मदद के लिए पूछें। नोट्स लेकर आएँ। जब आप के शिक्षक आप की इस कड़ी मेहनत को देखेंगे, तो भले ही आप को बहुत अच्छे अंक ना मिलें, लेकिन फिर भी वे आप को पसंद करेंगे। अच्छा छात्र होना, अच्छी ग्रेड पाने से भी ज़्यादा कुछ है। आप को एक अच्छा इंसान बनने के लिए हमेशा कुछ ना कुछ करते रहना चाहिए। आप एक बुली (bully) या कक्षा का एक बिगड़ा हुआ छात्र तो नहीं बनना चाहेंगे, और यह आप को सर्वश्रेष्ठ छात्र भी नहीं बना देगा। लोगों के साथ अच्छा व्यवहार करें। किसी को भी परेशान ना करें और ना ही उन्हें कुछ ऐसा कहें जिस से उन्हें दुख पहुँचे। जब भी आप किसी की मदद कर सकें, तो ऐसा कर के एक अच्छे इंसान बनें। यदि आप को कुछ करते आता है या फिर आप को किसी चीज़ को करने का बेहतर तरीका पता है, तो लोगों को भी समझाएँ। ऐसा करते वक़्त खुद को उन से बेहतर या स्मार्ट ना दिखाएँ, सिर्फ़ अच्छे और मित्रता के भाव से समझाएँ। आप और भी बहुत सारी चीज़ें कर सकते हैं, जैसे किसी भारी सामान को उठाते वक़्त उन की मदद करें। उदाहरण के लिए, यदि कोई कुछ दिन के लिए बाहर गया है, तो उस के वापस आने के बाद उसे अपने नोट्स दें। जब लोग आप के साथ बुरा व्यवहार करें, तब भी आप उन के प्रति सम्मान दिखाएँ। उन पर चिल्लाएँ नहीं और ना ही उन को शारीरिक कष्ट दें। उन की ओर ज़्यादा ध्यान ना दें और उन से भी उसी तरह का बर्ताव रखें, जिस तरह का, आप अन्य लोगों के साथ रखते हैं। लोगों के प्रति सम्मान दिखाएँ। भले ही उन के विचार आप से कुछ अलग हों, लेकिन फिर भी उन का सम्मान करें। लोगों को उन के अलग तरह के होने के कारण उन्हें बुरा महसूस ना कराएँ, उन्हें उन के जैसे रहने दें, हर एक इंसान के अपने अलग विचार होते हैं। जब आप कक्षा में हों, तो जितना ज़्यादा हो सके शांत रहें। यहाँ-वहाँ भागकर लोगों को तंग ना करें। स्कूल की परेशानियों को ले कर तनाव में ना आए। यह आप के लिए सही नहीं है, और इस के कारण आप के अन्य लोगों के साथ संबंध खराब हो सकते हैं।  हल्की-हल्की साँसें लेकर, खुद को शांत रखने में मदद करें। बस एक ही बात याद रखें कि हर एक चीज़ ठीक हो जाएगी। और आप इसे कर सकते हैं! अच्छी ग्रेड के बारे में सोचना बंद कर दें। आप को अपना सारा ध्यान सीखने पर केंद्रित करना चाहिए, आप की ग्रेड खुद-ब-खुद ठीक हो जाएगी। याद रखें कि ग्रेड से ज़्यादा ज्ञान मायने रखता है। जब भी आप कक्षा में हों तो उत्साही और सकारात्मक बने रहें। सीखने का उत्साह हर किसी को सीखने के लिए और भी प्रेरित करता है। जब तक आप अपने मन किसी चीज़ को सीखने की इच्छा जाहिर नहीं करेंगे, तब तक आप कुछ भी नहीं सीख पाएँगे।  जैसे कि, आप की कक्षा में ग्रहों के बारे में सिखाया जा रहा है, तो अपने मनपसंद ग्रह की तस्वीर कक्षा में लेकर जाएँ, और वहाँ मौजूद लोगों से भी ऐसा ही करने का कहें। सब से ज़रूरी है, कि आप जैसे भी हैं, वैसे ही बने रहें। यदि आप किसी और की तरह बर्ताव कर रहे हैं, तो कभी भी एक अच्छा इंसान नहीं बन सकते। जो भी चीज़ें आप को खुश करे वही करें। अपनी पसंद की चीज़ों को बाँटें। ऐसे लोगों के साथ दोस्ती करें, जो आप को अपने लिए अच्छा महसूस कराते हो। दूसरे लोग क्या सोचते हैं, उस की चिंता ना करें। सच्चाई यही है, आज से कुछ सालों बाद आप को इन में से किसी एक के नाम भी याद नहीं रह जाएँगे। यदि उन को ऐसा नहीं लगता कि आप एक अच्छे व्यक्ति हैं, तो फिर तो ये आप को बिल्कुल भी याद नहीं रख पाएँगे। आप को कुछ याद रहेगा तो वो यही कि, आप को जो कुछ भी खुशी दे सकता था, आप वो नही कर पाए। यदि आप का शरीर सीखने के लिए तैयार रहेगा, तो आप हर चीज़ अच्छे से सीखकर स्कूल में अच्छा समय बिता पाएँगे! अपने शरीर को तैयार करने के लिए बहुत सारे तरीके मौजूद है। इन का अभ्यास करें:  अच्छी नींद लें। यदि आप चाहते हैं कि आप का दिमाग़ सही तरह से काम करे, तो इस के लिए आप को अपनी नींद पूरी करने की ज़रूरत है। आप को सारा दिन चौकन्ना रहना होगा। यदि आप की आँखें लंच के बाद खुद-ब-खुद बंद होने लगें, तो इस का अर्थ यही निकलता है कि आप की नींद पूरी नहीं हुई है। अधिकांश लोगों के लिए, 8 घंटे की नींद की ज़रूरत होती है। यदि आप सारा दिन सिर्फ़ जंक फूड खाते हैं, तो आप का शरीर सही तरीके से काम नहीं कर पाएगा। यदि आप सर्वश्रेष्ठ छात्र बनना चाहते हैं, तो आप बन सकते हैं, और  ऐसा करने में, हरी सब्जियाँ, घर का बना खाना और फल आप को सहायता भी प्रदान करेंगे। भरपूर मात्रा में पानी पिया करें। आप के दिमाग़ को अच्छी तरह से काम करने के लिए पानी की ज़रूरत होती है। आप का शरीर भी अच्छी तरह काम करने के लिए पानी चाहता है। दिनभर में बहुत सारा पानी पिएँ, लेकिन इस बात का ध्यान रखें कि कुछ लोगों को अन्य लोगों की तुलना में ज़्यादा पानी की ज़रूरत होती है। यदि आप के मूत्र का रंग गाढ़ा है, तो इस का यही अर्थ समझें कि आप को ज़्यादा पानी पीने की ज़रूरत है, और वहीं यदि इस का रंग साफ है, तो इस का अर्थ यह अतिरिक्त पानी है। हर कोई अपने-अपने तरीकों से सीखता है; इसे ही सीखने का तरीका कहा जाता है। एक ऐसे तरीके की तलाश करें, जो आप के काम आए और फिर उसी तरीके से सीखने की कोशिश करें। इस में कोई शक नहीं कि आप अपने घर पर ही सब से अच्छे से पढ़ाई कर सकते हैं, लेकिन अपने शिक्षक से बात कर के आप उन्हें  कुछ ऐसे तरीकों का उपयोग करने के लिए मना सकते हैं, जो हर किसी के काम आए।  उदाहरण के लिए, आप ने शायद कभी गौर किया होगा, कि आप के लिए चार्ट्स या पिक्चर्स को याद रखना कितना आसान रहता है। इस का मतलब यह है, कि आप शायद दृश्यों के माध्यम से अच्छी तरह पढ़ पाते हैं, तो आप को अपनी पढ़ाई में ज़्यादा से ज़्यादा दृश्यों या चित्रों का प्रयोग करना चाहिए। उदाहरण के लिए, आप जिस भी चीज़ को याद करना चाहते हैं, उसे छोटे-छोटे भागों में एक चार्ट पर बना लें। हो सकता है कि आप म्यूज़िक सुनते हुए अच्छी तरह से पढ़ाई कर पाते हैं या फिर आप के शिक्षक के द्वारा बोर्ड पर लिखी गई बातें आप याद ना रख पाते हों लेकिन उन के द्वारा कही गई बातों को याद रखना आप के लिए आसान लगता हो, इस का यही अर्थ निकलता है कि आप सुनकर सीखने वाले विद्यार्थी हैं और आप किसी बात को सुनकर ज़्यादा अच्छे से सीख सकते हैं। उदाहरण के लिए आप अपने शिक्षक की बातों को रिकॉर्ड कर सकते हैं, ताकि होमवर्क करते वक़्त आप इन्हें सुनकर कुछ बेहतर कर पाएँ। हो सकता है किसी क्लास के वक़्त आप को ऐसा महसूस हो, कि आप उस पर ध्यान देना चाहते हैं, लेकिन अभी आप को सच में खड़े हो जाना चाहिए या फिर यहाँ वहाँ घूमना शुरू कर देना चाहिए। हो सकता है आप कमरे में घूम-घूम कर पढ़ाई करते हों। तो इस का अर्थ यही निकलता है, कि आप गति के साथ सीखना पसंद करते हैं, जिस का मतलब आप किसी चीज़ को तब और भी अच्छे से सीख पाते हैं, जब आप का शरीर गति में होता है। इस के लिए जब आप के शिक्षक आप को पढ़ाएँ तो आप अपने हाथ में मिट्टी के टुकड़ों के साथ खेल करते रहें, इस तरह से आप का शरीर गति में रहेगा। आप को कक्षा में अपनी श्रेणी को सुधारने के लिए और भी ज़्यादा सीखने के लिए, शिक्षक के द्वारा कही जाने वाली बातों पर ध्यान देना चाहिए। यदि आप विचलित हो जाते हैं, तो आप कुछ महत्वपूर्ण जानकारी को छोड़ देंगे और बाद में किस बात को सुनें और किस पर ध्यान लगाएँ यह समझ पाना, आप के लिए और भी कठिन हो जाएगा।  यदि आप को अपने शिक्षक की बातों में ध्यान लगाने में परेशानी हो रही है, तो कक्षा में सबसे आगे बैठने और कक्षा में ज़्यादा शामिल रहने की कोशिश करें। जब आप के शिक्षक कुछ बहुत ही दिलचस्प बात बताते हैं, और आप उस बारे में और भी जानकारी पाना चाहते हैं, तो अपना हाथ उठाएँ और उन से सवाल करें। नोट्स बनाना (और "अच्छे" नोट्स बनाना) थोड़ा सा कठिन हो सकता है, लेकिन इस के ज़रिए आप को पढ़ाई करना और भी आसान लगने लगेगा, जिस का अर्थ आप की श्रेणी और बेहतर हो जाएगी और आप के परीक्षा के परिणाम में भी सुधार आएगा। ध्यान रखें, आप को आप के शिक्षक के द्वारा बोली गई हर एक बात को लिखने की ज़रूरत नहीं है। सिर्फ़ ऐसी कुछ महत्वपूर्ण बातों को ही लिखें, जिन्हें बाद में याद रख सकने में आप को तकलीफ़ हो। भले ही आप को अपने होमवर्क में अच्छी ग्रेड नहीं मिलती, लेकिन इसे समय पर और अच्छी तरह से पूरा कर के आप को अपनी ग्रेड को सुधारने में मदद ज़रूर मिलेगी। और आप अपने होमवर्क को जितना अच्छा से कर सकें, करें। जब आप को कुछ समझ ना आ रहा हो, तो किसी से मदद माँगें! आप के शिक्षक ही ट्यूटर की तरह आप को मदद कर सकते हैं या फिर अगले दिन कक्षा में उन के पास जाकर पूछें।  अपने होमवर्क को पूरा करने के लिए पर्याप्त समय दें। इस का यह अर्थ भी हो सकता है, कि टीवी कम देखें और अपने दोस्तों के साथ कम समय बिताएँ। होमवर्क करने के लिए अच्छा माहौल मिलना, आप को इसे पूरा करने में मदद करेगा। किसी ऐसी शांत जगह पर जाएँ, जहाँ पर आप को कोई भी विचलित ना कर पाए। यदि आप किसी लाइब्रेरी जा सकते हैं, तो यह और भी बेहतर स्थान होगा। यदि आप के घर में बहुत शोरगुल हो रहा है और आप कहीं बाहर नहीं जा सकते हैं, तो घर की छत पर जाएँ या फिर बाथरूम में जाकर होमवर्क करें। कक्षा में ना पढ़ाई गई चीज़ों की पहले से ही जानकारी, आप को आगे के लिए तो तैयार करेगी ही, साथ ही आप के शिक्षक को भी प्रभावित करेगी। कुछ दिलचस्प तरीकों के साथ में की गई पढ़ाई आप को ज़्यादा समय तक याद रहती है। तो अपने सारे विषयों को पढ़ने के लिए ऐसे ही कुछ तरीकों को खोजें, जिन से आप अपना ध्यान और भी ज़्यादा केंद्रित कर के पढ़ाई कर सकें। और इस तरह से आप अपनी कक्षा में और भी सफलता प्राप्त कर पाएँगे।   उदाहरण के लिए, यदि आप भारतीय इतिहास के बारे में पढ़ रहे हैं, तो इस विषय पर ऑनलाइन मौजूद डॉक्युमेंट्स को देख कर आप इस से और भी ज़्यादा सीख सकते हैं। आप किसी भी विषय के बारे में अपने आसपास मौजूद लाइब्रेरी से किताबें लेकर भी पढ़ाई कर सकते हैं, लेकिन आप ऑनलाइन जाकर और भी ज़्यादा जानकारी पा सकते हैं। हालाँकि, Wikipedia हर समय ही सही नहीं होती, लेकिन फिर भी इस पर से अच्छी जानकारी प्राप्त हो जाती है। आप यूट्यूब पर वीडियो देख कर भी जानकारी पा सकते हैं। जब आप का स्कूल बंद हो, तब भी कुछ ना कुछ सीखे। गर्मी की छुट्टियों में, सप्ताहांत में भी पढ़ाई करते रहें और अगले साल की पढ़ाई की सामग्री उपलब्ध होने के फ़ौरन बाद ही पढ़ाई करना शुरू कर दें। जैसे गर्मी की छुट्टी में, पहले से की हुई पढ़ाई को कुछ समय के लिए दोहराने से और आने वाले सेशन की पढ़ाई करने से, जैसे कि आप पहले से ही बहुत कुछ जानकारी पा चुके हैं तो, आप स्कूल के शुरू होते ही आश्वस्त महसूस करेंगे। परीक्षा में अच्छे अंक पाने का सब से अच्छा तरीका है, कि आप परीक्षा के लिए जितना भी जल्दी हो सके पढ़ाई शुरू कर दें। निश्चित रूप से इसे आख़िरी रात के लिए ना छोड़ दें। दो या तीन हफ्ते पहले से पढ़ाई की शुरुआत कर देना आप के लिए बेहतर होगा।
शिष्ट बनें: सवाल करें: मदद के लिए पूछें: एक मददगार छात्र बनें: अपने काम में हमेशा शीर्ष पर रहें: लोगों को अच्छा महसूस कराएँ: हर किसी की सहायता करें: लोगों का सम्मान करें, भले ही वे आप के साथ ग़लत व्यवहार करें: शांत रहें: चीज़ों को हर किसी के लिए मजेदार बना दें: वास्तविक बने रहें! अपने मस्तिष्क को और अपने शरीर को, सीखने के लिए तैयार करें: जो आप के लिए काम करे, उसी तरीके से सीखें: ध्यान दें: नोट्स बनाना सीखें: समय पर और अच्छी तरह से अपना होमवर्क करें: सीखने के लिए अलग-अलग तरीकों को ढूँढें: जल्दी पढ़ना शुरू करें:
https://www.wikihow.com/Be-the-Best-Student-in-Your-Class https://www.wikihow.com/Be-the-Best-Student-in-Your-Class https://www.wikihow.com/Be-the-Best-Student-in-Your-Class
Making Your Teacher Happy Being a Good Person Getting the Most out of Learning